 ****

**Republika e Kosovës Komuna e Prizrenit**

**Republika Kosova- Kosova Cumhuriyeti Opština Prizren – Prizren Belediyesi**

**Procesverbali për mbajtjen e konsultimit publik për Projekt-Planin e Vlerësimit të rrezikshmërisë nga fatkeqësitë natyrore dhe fatkeqësitë tjera në Komunën e Prizrenit**

Konsultimi publik me qytetarë është organizuar nga grupi punues për hartimin e Projekt-Planit të Vlerësimit te rrezikshmërisë nga fatkeqësitë natyrore dhe fatkeqësitë tjera në Komunën e Prizrenit, grupi punues ka këtë përbërje: Ramize Shala, kryesuese; Urim Daka, anëtarë; Haziz Krasniqi, anëtarë; Përparim Shala, anëtarë; Rrahim Destani, anëtarë; Sami Vehapi, anëtarë, Halil Lika, anëtarë; Jahja Baca, anëtarë; Fatlum Berisha, anëtarë; Enver Kryeziu, anëtarë; Artan Gashi, anëtarë; Jakup Kastrati, anëtarë; Zana Belloda, anëtare; Sherife Çengaj, anëtare; Vetan Xhemaj, anëtarë; Sherif Sallahu, anëtarë; Vehbi Zekolli, anëtarë; Fejzullah Berisha, anëtarë; Urim Bytyqi, anëtarë; Ismail Krasniqi, anëtarë; Xhevdet Elezkurtaj, anëtarë; Hekuran Vezgishti, anëtarë; Kujtesa Godeni-Skenderi, anëtare; Riza Poniku, anëtarë; Përfaqësues i FSK-së, anëtarë dhe Eroll Shabani-OJQ Ec Ma Ndryshe, anëtarë.

**Publikimet:**

Publikimet janë bërë me **03:12.2024** në webfaqe zyrtare të komunës, në facebook-un e komunës, si dhe në platformën e konsultimeve publike:

Në webfaqe:

<https://kk.rks-gov.net/prizren/wp-content/uploads/sites/26/2024/12/Njoftimi-per-konsultim-publik.pdf>

Në facebook:

<https://www.facebook.com/share/p/12An8q8xrnQ/>

Njoftimi si lajm në webfaqe:

<https://kk.rks-gov.net/prizren/news/njoftim-per-organizimin-e-konsultimit-publik-per-projekt-planin-e-vleresimit-te-rrezikshmerise-nga-fatkeqesite-natyrore-dhe-fatkeqesite-tjera-per-komunen-e-prizrenit/>

Konsultimi ka filluar në orën : 11:10

**Ymer Berisha** Udhëheqës së Njësisë për Komunikim me Publikun, ka bërë hapjen e konsultimit publik duke thënë se kam nderin dhe kënaqësinë që në emër të kryetarit të komunës si spnzorues i kësaj politike publike, i këtij dokumenti të përshëndes pranin tuaj me prezencë fizike në këtë konsultim publik, përshëndesim edhe të gjithë qytetarët e Komunës së Prizrenit që në pamundësi për të qenë prezent fizikisht, në këtë rast mediat lokale e bëjnë të vetën dhe jemi me zërin e dokumentit në secilën familje të secilit qytetarë.

Me kërkesë të kryetarit, jemi duke provuar të bëjmë më të mirën sa i përket vendimmarrjes, pra vendimmarrja të jetë demokratike, të jetë e konsultuar me të gjitha palët e interesit, të ketë kohen e mjaftueshme për të gjithë qytetarët që mendojnë që mund të japin kontributin e tyre gjatë hartimit të dokumenteve, gjatë shkrimit të dokumenteve që bënë komuna e Prizrenit.

**Egzona Grajçvci**, eksperte e për GIS, ka bërë prezantimin e planit duke thënë se:

-“Vlerësimi i rrezikshmërisë nënkupton analizën sasiore dhe cilësore të natyrës dhe rrethanave tjera për dukuritë e mundshme nga fatkeqësitë natyrore dhe fatkeqësitë tjera ”

-Si çdo pjesë e Kosovës edhe komuna e Prizrenit mund të ballafaqohet me fatkeqësitë natyrore

-Me qëllim të ngritjes së vetëdijes qytetare, ngritjes së kapaciteteve për mbrojtje dhe shpëtim, masave parandaluese, zhvillimin e programeve për një jetë më kualitative dhe më të sigurt, hartohet dokumenti i vlerësimit të rrezikshmërisë nga **fatkeqësitë natyrore dhe fatkeqësitë tjera.**

-Komuna e Prizrenit është përgjegjëse për organizimin e Mbrojtjes dhe Shpëtimit nga fatkeqësitë natyrore dhe fatkeqësitë e tjera në kufijtë territorial të përgjegjësisë të saj.

## Pozita gjeografike, madhësia territoriale e komunës së Prizrenit

Territori i komunës së Prizrenit zë një sipërfaqe prej 627 km² Kufizohet me komunat e Gjakovës, Rahovecit, Suharekës, Shtërpcës dhe Dragashit si dhe më Shqipërinë dhe Maqedoninë.

Në komunën e Prizrenit janë 76 vendbanime zyrtare gjendet në lartësi mbidetare prej 300 metra ku disa maje të Sharrit kalojnë lartësinë prej 2000 m të lartësisë mbidetare.

**SHTRIRJA E VENDBANIMEVE TË KOMUNËS SË PRIZRENIT SIPAS LARTËSISË MBIDETARE**

Territoret e banuara në Komunën e Prizrenit janë ato duke filluar prej 308 metra, duke veçuar fshatin Nashec, Zojz, etj., deri në 1190 metra, tek fshati Gornjasellë

### **DEMOGRAFIA**

Komuna e Prizrenit përbëhet prej 76 vendbanimeve, në të cilat jetojnë 193.806 banorë

(sipas vlerësimit të popullsisë në vitin 2021), Komuna e Prizrenit ka dendësi mesatare rreth 309 b/km²

Bazuar në statistikat e fundit 2011 Komuna e Prizrenit ka gjithsej **177 781**

banorë.

Dhe sipas statistikave rreth 57% të popullatës jetojnë në zonen urbane (Prizren, Dushanovë,Lubizhdë) ndërsa 43 % jetojnë në zonat rurale

### **DEMOGRAFIA**

Në Komunën e Prizrenit ka 53,013 objekte me një dendësi mesatare të banimit prej rreth 309 (b/km²).

**DEMOGRAFIA**

Sipas regjistrimit të popullsisë në vitin 2011, gjendja paraqitet si në vijim: popullsia e re, ajo e moshës nga 0-14 vjeç është e pranishme me 49.199 banorë ose 28 % e popullsisë, grup-mosha aktive (15-65 vjeç) e popullsisë ose popullsia që ka më shumë peshë dhe ndikim në parametrat tjerë të grup-moshave është rreth 117.178 banorë ose 66 % e popullsisë së përgjithshme të Komunës së Prizrenit, kurse popullsia e mbajtur ose jo aktive ka një numër rreth 11.404 banorë apo 6 % e popullsisë së përgjithshme të Prizrenit.

Infrastruktura teknologjike dhe e trafikut Rrugët (rrjeti rrugor dhe qarkullimi)

Territori i komunës është relativisht i madh i cili ka një rrjet rrugorë prej 1177.3 km rrugë të të gjitha kategorive.

Gjendja e trafikut është relativisht në nivel të kënaqshëm në rrugët periferike të komunës

Infrastruktura teknologjike dhe e trafikut Rrugët (rrjeti rrugor dhe qarkullimi)

Ky raport në harta është një tregues i rëndësishëm për planifikimin e rrugëve dhe menaxhimin e qarkullimit të automjeteve në rrjetin rrugor.

Infrastruktura teknologjike dhe e trafikut

Rrugët (rrjeti rrugor dhe qarkullimi)

Vlerësimi i sigurisë në trafik në rrugët kryesore në Komunën e Prizrenit është e bazuar në analizën nga të dhënat analitike të ofruara nga sektori i sigurisë, për nivelin e sigurisë së trafikut rrugor në regjionin e Prizrenit Të dhënat janë paraqitura ndë vite kanë për qëllim vlerësimin dhe trendin e ngjarjeve /aksidenteve rrugore si dhe pasojave sipas metodës krahasuese

RESHJET E DËBORËS DHE NGRICAT

Karakteristikat e terrenit dhe zonave potenciale me të reshura të dendura të dëborës dhe ngricave,

Duke u bazuar në reshjet e një pas njëshme me vite konsiderojmë se zonat me të prekura dhe me problematike nga ngricat dhe dëbora janë rrugët në pjesen Jugore dhe Lindore të komunës, të pjesa ku eshte terreni me i thyer dhe në vendbanimet qe janë ne lartësi me të madhe mbidetare.

Identifikimi i rreziqeve nga vërshimet:

Territori i Komunës së Prizrenit sipas vlerësimit të rreziqeve, ka një rrezikshmëri nga vërshimet, ku kryesisht hynë vërshimet nga lumenjtë, fryrja e përrenjve dhe ngritja e nivelit të ujërave nëntokësor gjatë stinëve me të reshura.

Karakteristikat hidrografike nga aspekti i rrezikshmërisë së territorit nga vërshimet dhe përmbytjet determinohen nga një mori faktorësh ndër të cilët dallojmë:

Mos-rregullimi i infrastrukturës në shtretërit e lumenjve të lumit

Degradimi i shtretërve të lumenjve - gërmimet dhe eksploatimet e pakontrolluara i resurseve natyrore – rërës dhe masës drunore

Ndërtimet e egra të shtëpive të banimit dhe objekteve tjera në dhe rreth shtratit të lumenjve,

Ndikimi i faktorit njëri në kuptimin e papërgjegjësisë qytetare në hedhjen e mbeturinave inerte në shtretërit e lumenjve, sidomos, tek pikat kritike si : urat, kanalet, tubacionet etj.

RRJETI HIDROGRAFIK-KOMUNA E PRIZRENIT

Në komunën e Prizrenit rrjeti hidrografik është relativisht i dendur. Kjo paraqet pasurinë natyrore të komunës dhe një ndër kushtet për ekzistencën e botës bimore dhe aktiviteteve njerëzore.

Lumi Drini i Bardhë, edhe pse nuk buron në komunën e Prizrenit, të gjitha përroskat dhe lumenjtë derdhen në të.

#### **Identifikimi i rreziqeve nga vërshimet**

Territori i Komunës së Prizrenit sipas vlerësimit të rreziqeve, ka një rrezikshmëri nga vërshimet, ku kryesisht hynë vërshimet nga lumenjtë, fryrja e përrenjve dhe ngritja e nivelit të ujërave nëntokësor gjatë stinëve me të reshura.

**Masat parandaluese nga vërshimet**

Si masë parandaluese nga vërshimet, Grupi Punues për hartimin e dokumentit të vlerësimit të rrezikshmërisë rekomandon këto masa parandaluese:

Të bëhet pastrimi dhe rregullimi i shtretërve të disa përrockave të cilat janë të degraduara nga materiale inerte;

Inspektorati komunal duhet të ndërmarrë masat e nevojshme për inspektimin dhe rritjen e kontrollimit të mirëmbajtjes së argjinaturave dhe kanaleve kulluese nga bujqit e papërgjegjshëm në tokat bujqësore përgjatë lumit, e në veçanti pengimin e ndërtimeve dhe veprimeve pa planifikim dhe leje urbane që mund ta rrisin rrezikun nga vërshimet.

Të ndalohet ndërhyrja e pa autorizuar dhe denigruese (ndryshim i rrjedhës) e lumenjve në Komunën e Prizrenit që mund të çojnë deri në rritjen e rreziqeve nga vërshimet;

Të hartohen programe dhe projekte konkrete vetë dijësuese të popullatës si dhe ndërmarrja e masave ligjore ndaj të gjithë atyre keqbërësve të cilët hedhin mbeturina në vende të palejuara;

**Rreziqet nga fatkeqësitë natyrore**

Karakteristikat sizmike të zonave dhe rreziku sizmik

Tërmeti pasqyron luhatjen e pllakave të tokës të nxitura nga shkaqe natyrore e që janë pasojë e lirimit të brendshëm të energjisë së tokës.

**Komentet e qytetarëve:**

**Blerim Gashi** nga kompania “ATV Adrenalina”, duke thënë se konsiderojmë se ky është një hap shumë i rëndësishëm për bashkëpunimin midis institucioneve, qytetarëve dhe bizneseve private, sidomos për raste emergjente dhe situata të jashtëzakonshme.

“ATV Adrenalina” shpreh gatishmërinë dhe vullnetin për të dhënë kontributin e saj për të mirën e përbashkët të qytetit tonë. Kompania jonë zotëron 7 motorra ATV të specializuar për terrene të vështira malore dhe kushte të pafavorshme si borë, shi dhe shtigje të thepisura. Ky lloj mjeti transportues mund të jetë një vlerë e shtuar për rastet emergjente dhe për të mbështetur ekipet tuaja në situata të veçanta.

Përfitimet nga motorët tanë ATV për Komunën e Prizrenit dhe komunitetin përfshijnë:

Transportim i shpejtë i personelit mjekësor në zona të paarritshme me automjete të zakonshme.

Dërgimi i paketave emergjente, si ushqime, ujë dhe materiale të tjera të nevojshme në raste krizash.

Mbështetja e stafit policor dhe ekipeve të zjarrfikësve, duke përfshirë transportimin e personelit, pajisjeve të punës dhe burimeve të tjera të domosdoshme.

Reagim i shpejtë në raste të fatkeqësive natyrore, duke lehtësuar arritjen në vendndodhjet më të izoluara të komunës, si fshatra malore apo terrene të thella.

**Gzim Gashi** nga kompania “ATV Adrenalina”, pikat në të cilat ne mund të kontribuojmë janë e që janë në raste emergjente:

Motorrat e kompanisë sonë janë me katër rrota dhe ata shkojnë nëpër terena ma të theksume malore, në shi, në borë në të gjitha kushtet, pra janë shumë praktik dhe të specializuar për me shku në terrene ku nuk shojnë makinat normale apo edhe zyrtare.

Ne kemi parashikuar që në bashkëpunim me ekipet e rasteve emergjente si : personeli mjekësor nëpër fshatra të ndryshme në raste të caktume, paketa emergjente, motorrat kanë bagazh dhe mund të transportojmë edhe disa kilogram me paketa të ndryshme, ekipe mjekësore, ekipe emergjente, ekipe policore pra të gjitha në koordinim me ekipet emergjente, se çka neve mund të ofrojmë, kjo për faktin se ne jemi prezent në gjitha bjeshkët e Prizrenit, duke marrë parasysh nga Guri i Zi, Pashtrik dhe të gjitha bjeshkët që janë përreth .

E shohim se cila makinë mund të shkoj dhe cila nuk mund të shkoj, ne jemi prezent aty ku nuk shkojnë makinat ma ushtarake këtu pse edhe ne të japim një pikë-ndihmë. Ne nuk posedojmë ekip personal, përveç motorrave ne nuk kemi njerëz, nëse komuna e sheh të arsyeshme në bashkëpunim me ekipet emergjente, ne i kemi pikat se çka mund të bëjmë, ti trajnojmë ekipet e caktume nga komuna që mund ti marrin motorrat 24 orë në dispozicion për rast nevoje (FSK, Policia, Zjarrfikësit), secila ekipe mundet me pas motrorrin, ne mund t’ja ofrojmë trajnimin dhe ata mund ti marrin motorrat në raste emergjente. Kjo është ajo që ne e kemi planifikuar për ndihmë për nevojat e qytetit të Prizrenit.

**Simon Veseli**-Zonja Grajqevci e ka pergaditu shume bukur projekt Planin e Vlerësimit te rrezikshmërisë nga fatkeqësitë natyrore dhe fatkeqësitë tjera.

Disa here kemi bërë kërkesë ne Kuvendin Komunal te Prizrenit për te reshurat atmosferike, kam kontaktuar edhe me drejtoreshën Ramize Shala si dhe me Drejtorinë e Shërbimeve Publike qe disa vite qe nga koha kur është ndërtuar autostrada e cila kalon perfundi fshatit Shpenadi ne te cilën është ngrit niveli i tokës për shkak te hedhjes se gurëve te shumte dhe kur ka vërshime dëmtohet familja Shtufi nga te reshura.

Ka nevoje për një siguri te veçantë ne te cilën duhet te eliminohet kjo dukuri qe çdo vit po ndodh me një mur mbrojtës me thellu lumin qe është ngrit gjate punimeve te autostradës.

**Egzona Grajçvci**, ne kuadër te kompanisë ka qene një ekip qe ka kontaktuar direkt me përfaqësuesit e fshatit Shpenadi, jane te evidentune qe ka pas vërshime. Ekipa ka marr te dhëna dhe do te pasurohet pjesa tjetër e këtij plani.

**Agron Tafa**, kryetar i degës i shoqatës se pensionistëve te TMK-se, FSK-se ne Prizren. Jemi te gatshëm të jemi pranë institucioneve ku Drejtorisë për Siguri dhe Emergjenca ju kemi ofruar gjithmonë alternative për specialiste te fushës sonë për trajnime për mbrojtjen nga rreziqet e ndryshme. Kemi obligim moral me i mbështet institucionet.

**Resmije Krasniqi**, disa shtylla janë gati te rrezohen dhe me këtë rrezikohet jeta e fëmijëve si dhe një person prej komunitetit boshnjak është ne gjendje te rende shëndetësore dhe pa përkujdesje ,ju kisha lut qe ta ndihmoni me një përkujdesje te veçantë.

Konsultimi ka përfunduar në orën: 12:00

Video incizimi i konsultimit: <https://www.facebook.com/share/v/14htPobbYJ/>

Procesmbajtës/e: